Pogovor o Wikipediji:Tekmovanje

message: Aleš Košir se je domislil, da bi bilo morda koristno organizirati tekmovanje v pisanju wikipedijskih člankov za srednješolce. Točna oblika še ni dorečena, šlo pa naj bi za tekmovanje razredov, ki bi jih ocenjevala strokovna komisija (npr. s strokovnjaki z IJS za področje fizike in kemije). Razredi bi zbirali točke in zmagovalni razred bi s pomočjo sponzorjev odšel na kak končni izlet. Tekmovanje bi izvedli že to šolsko leto, spomladi.
Kaj menite o takšnem tekmovanju? Se vam zdi zamisel v redu ali imate kakšne pomisleke? Bi bili pripravljeni sodelovati s svojim razredom, če ste srednješolci, oz. kako pomagati pri izvedbi, če niste? Imate kakšne predloge? Lahko se oglasite tu ali na moj poštni naslov: roman.maurer@amis.net. --romanm (pogovor) 00:04, 5 december 2005 (CET)
replies: text: : Ideja je odlična (pozabimo za trenutek kdo bo dal cekine za šolsli izlet). Ko sem iskal podatke za določene teme (predvsem pri Plečniku) sem naletel na malo morje prispevkov raznih šolskih "krožkov" na spletnih straneh (bolj ubogih, pa saj nisi krivi).
replies: text: : Nekako je potrebno najti kontakt z organizatorji tega dela (izdelave člankov o določeni temi).

text: : Razložiti jim je potrebno, da bo članek, če bo objavlen na Wikipediji veliko bolj odmeven, kot če je objavljen na šolski spletni strani.

text: : Taki krožki imajo praviloma mentorje in ti skrbijo (vsaj naj bi) za strokovnost vsebine in eventuelna kršenja avtorskih pravic.

text: : Za take členke predlagam posebno, dodatno kategorijo. Saj jih je že tako več kot preveč. Članke v trej kategoriji bi morali obravnavati posebno pazljivo, piscem pomagati in ne jih zatreti.

text: : Če ideja zaživi sem pripravljen za en ali dva krožka v Ljubljani pomagati pri spremembi surovega teksta v wikipediran tekst.

text: : Moj sin je napisal nekaj zanimivih seminarskih nalog v gimnaziji, pa so ostale le na papirju.

text: : Torej so v dometu naloge raznih skupin in seminarske naloge posameznikov, za katere bi mentorji ocenili, da so dovolj kavlitetne.

text: : Pa praviloma to ne bi bile škrbine ali celo nano škrbine.

text: : To je samo nekaj na hitro manetanih razmišljanj, pa vzemimo to osnovno idejo resno! --Janez Novak 13:30, 5 december 2005 (CET)
replies: text: :: Roman, super ideja. Kar korajžno. Glede na to, da nam primanjkuje člankov o osnovnih pojmih, potrebujemo mlado energijo. Glede resnosti in urejenosti člankov pa lahko upamo, da ne bo problemov. lp., --Ziga 17:43, 5 december 2005 (CET)
replies: text: ::: Super ideja, res. Srednješolci znajo zapolniti veliko osnovnih člankov, če bo pa zadeva pod nadzorom mentorjev, bojo pa tudi prispevki kvalitetni. LP --Tone 17:49, 5 december 2005 (CET)

text: ::: Da, seveda bi se dalo. Krasna ideja. Mislim, da je na vsaki šoli kakšen profesor, ki bi bil pripravljen sprejeti mentorstvo, vendar sam nisem zelo optimističen glede širšega vključevanja srednješolcev v tekmovanje (prepovedano kopiranje, ... - ker sem tudi sam eden od njih, vem, kako je z vnemo pri stvareh, ki nekoga ne zanimajo ). Če je motivacija dobra (dober izlet), pa po drugi strani lahko marsikaj dosežemo.

text: ::: Verjetno bi bilo dobro stopiti v stik z MŠZŠ in tam preveriti, kakšni so pogoji za organizacijo tekmovanj. Ne vem sicer, ali se da stvar organizirati tudi mimo ministrstva, vendar sklepam, da najlažja pot glede obveščanja po šolah vodi prav prek njega. Potem pač sem sodi tudi izbira vodje tekmovanja in ostalih organov, za kar bodo pač nekateri morali žrtvovati nekaj svojega časa. Če sem lahko v kakšno pomoč, mi sporočite. lp, --matijap | pogovor 20:12, 6 december 2005 (CET)
replies: text: :::: Za tale razpis je prepozno. Na različnih srednješolskih tekmovanjih sem sodelovala iz različnih koncev (kot tekmovalec, mentor, pomoč pri organizaciji), pa lahko povem samo, da se od ministrstva morda da dobiti denar, ne pa tudi promocije in izvedbe tekmovanja. Za promocijo tekmovanja je smiselno:

text: ::::* dogovoriti se za brezplačno oglaševanje na kvarkadabri, slo-techu, šola je nora, ... v revijah kot so Presek, Spika, Obzornik za matematiko in fiziko, Logika in razvedrilna matematika, Proteus, Življenje in tehnika, Maturantska, Pil, ... (družboslovnih revij ne poznam toliko)

text: ::::* Poslati dopise na vse srednje šole

text: ::::* Oglaševati tekmovanje na spletnih straneh ostalih tekmovanj (DMFA, ZOTKS, na straneh Izidorja Hafnerja, ZRSŠ, računalniških tekmovanj ...)

text: ::::* sodelovati z organizatorji tekmovanj v raziskovalnih nalogah, ...

text: ::::Nenazadnje so tudi skoraj vsi članki o šolstvu "zaškrbinjeni".  Ideja se mi zdi super, čeprav si ne predstavljam: kako bi potekalo ocenjevanje?. Vsak tekmovalec bi si najbrž dodal nek Category:Tekmovanje 2006, skupina XXX na svojo stran in vsaka skupina bi na podoben način "povedala" da tekmuje, toda potem bi skorajda potrebovali kakšen plug-in, ki bi znal povedati, h katerim člankon in katero besedilo so med dvema datumoma prispevali člani določene skupine. Ocenjevati bi bilo treba v večih kategorijah, tako kvaliteto kot tudi kvantiteto (recimo, da nekdo za vse šole v Sloveniji doda naslove, fotografije, povezave na spletne strani, ... ali karkoli podobnega obsežnega) --Mojca Miklavec 22:17, 17 december 2005 (CET)

text: ::: Zanimiva zamisel. Glede strokovne komisije: ali naj bi ta ocenjevala le strokovnost članka (kot npr. na tekmovanjih mladih raziskovalcev) ali bo tudi ocenjevala "wiki-slog"? Kdo naj bi določil komisijo, koliko članov,... ? V sklopu česa naj bi to potekalo: v sklopu pouka (posamezni predmet oz. informatika) oz. kot izvenšolska dejavnost? Ali se bo članke izdelovalo (v daljšem časovnem obdobju) oz. le predložilo; to je pomembno glede načela GFDL; saj bi taki članki bili omejeni le na delo SŠ? Npr. če bi dijaki sproti izdelovali članek(e) na WP v določenem časovnem obdobju, bi bili drugi uporabniki WP "blokirani" do urejanja člankov, saj bi lahko tako vplivali na kakovost članka(ov)... Pri nas na GŠ smo morali narediti v 3. letniku seminarsko nalogo, ki je bila proti koncu leta ocenjena s strani tričlanske komisije (profesor predmeta, na katerega se je nanašala seminarska (hkrati tudi mentor sem. naloge in predsednik komisije), še en (nestrokovni) profesor in dijak (za vsako komisijo je bil izbran en dijak, sam sem bil za zgodovino); vsi trije člani so bili enakovredni (glede spraševanja, ocenjevanja)). Ocena, ki so jo dobil na koncu, je bila nato vpisana pri samem predmetu; izdelava seminarske je bila tudi pogoj za napredovanje v 4. letnik. V primeru, če ta projekt, zaživi: ali bi lahko pridobili tudi dovolj izvenwiki sodelavcev, ki bi sodelovali pri tem predmetu? Sam bi v naslednjem primeru predlagal, da bi bila komisija sestavljena iz 3 članov (mentor seminarske naloge, strokovni sodelavec, predstavnik Wikipedije). LP, --Klemen Kocjančič (Pogovor | Talk) 20:33, 6 december 2005 (CET)

text: ::: Nekaj podobnega smo že domišljevali tudi v ljubljanski Kiberpipi, pa ne prišli do sklepa. Tako da sodelujem, če bomo dejansko šli v stvar. | Tcie 23:01, 6 december 2005 (CET)
thread_title:  2005/2006 

message: Lansko šolsko leto se je porodila zamisel, da bi organizirali tekmovanje v pisanju wikipedijskih člankov za srednješolce. Lani nam tega ni uspelo organizirati, letos pa bi zamisel vseeno skušali obuditi. Predlagam, da se po seminarju o pravnih vprašanjih (drugo sredo) zainteresirani o tem pogovorimo v živo. Do takrat pa seveda tule. --romanm (pogovor) 22:50, 2 oktober 2006 (CEST)
replies: text: Lahko malo bolje opišeš (ali pa daj povezavo na prejšnji pogovor)? Sem zainteresiran.--Wailer 20:24, 3 oktober 2006 (CEST)
Povezava na stari pogovor je zgoraj: Wikipedija:Pod lipo/Arhiv-2006-01-06#Tekmovanje za SŠ. Na kratko:
* srednješolci bi skupinsko pisali članke,
* komisija bi to nekako ocenjevala,
* najboljši razred bi za nagrado nekam šel.
Ta trenutek je problem še z vsemi tremi točkami (kdo bo zanimiral srednješolce in njihove učitelje, kje bomo našli verodostojno komisijo in kriterije, kje bomo dobili denar, da bo sploh kakšna nagrada), ampak verjamem, da jih lahko pravočasno razrešimo.
Ker nam je sredin seminar za drugi teden zaradi nepričakovane odsotnosti predavatelja padel v vodo, predlagam, da izkoristimo termin in se dobimo v živo kar na temo tega tekmovanja. 11. oktobra ob 18h na Fakulteti za matematiko in fiziko, Jadranska 19, Ljubljana. --romanm (pogovor) 07:48, 4 oktober 2006 (CEST)
replies: text: : Zanimiva ideja. No, menim, da Wikipedia ne bi smela imeti težavo s komisijo, saj je kar nekaj administratorjev, ki imajo dolgoletne izkušnje in vedo, kakšen je to dober prispevek. Kar pa se tiče nagrade: zakaj segati po nebesih, če se lahko kaj takega stori tudi bolj enostavno. Denimo, da se prvim trem podeli posebno diplomo. Nisem učitelj, toda menim, da bi z ustreznim vabilom spodbudili kakšnega, da v okviru svojega predmeta izpelje kakšen tak projekt. Pomislite: če samo odstotek učiteljev za sociologijo, slovenščino, matematiko, zgodovino, računalništvo itd. pristopi, je to že dovolj lepo število za tako tekmovanje oziroma sodelovanje. In zakaj samo srednje šole? Menim, da tudi študentje na fakultetah (žal) premalo poznajo Wikipedijo, zato bi bilo morda smiselno motivirati tudi to populacijo. Vendar je to že druga zgodba. --Odisej 10:43, 4 oktober 2006 (CEST)
Odlična ideja! Sam predlagam tudi, da bi vključili tudi osnovnošolce. Imeli bi nalogo, da napišejo članek, ki se navezuje na tekočo snov. --Miha 15:39, 4 oktober 2006 (CEST)

text: Za OŠ ni tako slaba ideja. Lahko bi naredili več skupin, ki bi jih razdelili na OŠ in SŠ. Ampak je problem pri člankih, da ne bi prepisovali ... lahko pa si izberejo določene članke po sistemu kdor prej pride, prej melje in jih dopolnjujejo. Za nagrade bi lahko poprosili MŠZŠ, ali pa bi se, kot je že bilo omenjeno, izdalo neko priznanje, ki bi ti prineslo par točk (za vpis v SŠ ). --Domen 15:56, 4 oktober 2006 (CEST)
Krasna zamisel! Imam (trenutno dve) vprašanji, o katerih se bo še treba pogovoriti: 
* Kdo bo lahko sodeloval v komisiji, kako bo komisija delovala in kako bo ocenjevala članke (strokovnost)?
* Kakšno bo razmerje med temi članki in izbranimi članki? 
Še bolj daljnosežne so ideje o pomoči MŠZŠ ali točkah za SŠ, saj slovenski Wikipedijci nimamo še niti svojega društva ali česa podobnega. --Eleassar pogovor 16:25, 4 oktober 2006 (CEST)

text: * V komisiji lahko sodelujejo vsi, ki imajo kar nekaj izkušenj (najmanj en ali pa dva mesec(a)).

text: * Kaj misliš z razmerje?

text: P.S.: Ali je potrebno za sodelovanja z MŠZŠ (mislim za točke ...) imeti svoje društvo? Res je, da ima veliko tekmovanj svoje podporno društvo (ZOTKS, ZAMFS ...), vendar ne vem, če je to potrebno ... --Domen 16:39, 4 oktober 2006 (CEST)
Z smim podeljevanjem nagrad bi bil problem. Neuradno nagrado je preprosto narediti, da pa bi bilo to na ravni ministrstva, pa bolj težko. LP, --Miha 16:45, 4 oktober 2006 (CEST)
replies: text: :Z razmerje me zanima, ali se bosta pomen teh člankov in pomen izbranih člankov prekrivala. Glede MŠŽŠ: kdo bo jamčil za diplomo ipd., če ne bo pravna oseba? --Eleassar pogovor 16:52, 4 oktober 2006 (CEST)
replies: text: ::Komisija bi po moje morala biti sestavljena iz strokovnjakoviz določenega področja, zraven pa bi moral biti še kakšen od sodelavcev z malo daljšim stažem, zaradi slogovnih podrobnosti itd. Članke se lahko potem seveda predlaga za izbrane, če bojo dobri, to ne bo problem sploh. Močno dvomim, da bi bilo kaj iz točk, čeprav ne poznam najbolje novih kriterijev. Kako si pa vse skupaj predstavljate, bi vsaka ekipa napisala en članek, več člankov, pokrila neko področje v podrobnosti...? In kako bi se preverjalo avtorstvo, s skupnim računom kot pri Proseminarju? --Tone 16:54, 4 oktober 2006 (CEST)
replies: text: :::Ja, kdo pa lahko garantira, da je strokovnjak, npr. dr. med., če pa tukaj lahko o sebi vsakdo napiše, kar hoče? Bomo pošiljali diplome ipd. in komu jih bomo pošiljali? Ali bomo izbrali strokovnjake od zunaj in dodali še par Wikipedijcev, ki bodo skrbeli za slog? Ponekod, npr. v zvezi s popularno kulturo, pa strokovnega znanja sploh ni mogoče dokazati. --Eleassar pogovor 17:03, 4 oktober 2006 (CEST)
replies: text: ::::Tole se vedno bolj zapleta. Seveda mi nosmo pravna oseba. Bolje bi bilo, da se cela stvar izvede pod pokroviteljstvom nekoga (ala ZOTKS, ali pa mogoče celo kakšnega software podjetja ali knjižnice), sodelavci pa samo pomagamo v komisiji. Ideja je sicer dobra, ampak polno stvari je nedorečenih. Naj se kdo loti pisanja osnutka pravilnika, pa bomo hitro videli, kako in kaj. --Tone 17:00, 4 oktober 2006 (CEST)
Tole vse skupaj izgleda približno tako kot davčna reforma dona El Bajuca.
* Do sestanka naj nekdo od idejnih očetov izdela in vsaj 3 dni pred sestankom na Wikipediji objavi predlog pravilnika.
* Določiti je potrebno kdo imenuje komisijo. Nek nepolitičen, nedržaven organ. 
* Treba je pridobiti pokrovitelje, ki bodo dali novce. Za nagrade za tekmovalce, za honorarje za člane komisije (zavedajte se, da smo samo Wikipedisti tako nori da delamo zastonj in prenašamo šikaniranja raznih sodelavcev).
* Treba je izdelati merila za ocenjevanje. Točno določena pravila. Vse se mora dati izmriti in ne sme biti možnosti sodnih sporov.
* Seveda so iz tekmovanja izločeni vsi sorodniki Wikipedistov do 7 kolena in sošolci teh sorodnikov. Ali samo v rezredu ali v celotni šoli je potrebno še definirati in po potrebi dati na referendum.
* Vse te pripombe in predlogi so totalno neresni kot je totalno neresna vsa ta ideja. Organizacija takega tekmovanja se sliši odlično, vendar je to resna zadeva. Mi pa še penjonistarski balinarski klub nismo. Smo skupina entuzijastov, popolnoma neorganizirana (pa začuda lepo in učinkovito deluje), nikakor pa neka organizacija, ki bi bila sposobna organizirati tako tekmovanje. Na žalost ali na stečo. 
* Naj nekdo ugotovi kaj je enostavneje ustanovti: Društvo ali politično stranko. Če se mislimo ukvarjati in planirati take akcije rabimo predsednika, odbor, štempelj, papir z natisnjeno glavo, račun v banki in pravila delovanja. 
Pa oprostite, je le realno razmišljanje, vseh prablemov oa seveda ne vem. --Janez Novak 17:40, 4 oktober 2006 (CEST)

text: Izločeni smo za nagrade, ne pa tudi za sodelovanje.  Kaj, ko bi za pokrovitrelja imeli kar Fundacijo Wikimedija? LP, --Miha 19:20, 4 oktober 2006 (CEST)
 Da ne bo prepozno. Upoštevati moramo Mojčin komentar.LP, --Miha 19:25, 4 oktober 2006 (CEST)
Na podlagi dopisovanja in prejšnjih sestankov si to (ponekod v očitnem nasprotju z zgornjimi dobronamernimi predlogi in kritiko) predstavljam ta trenutek takole:
* naše krovno tekmovanje bo Tekmovanje IJS v znanju računalništva; ta ekipa je včasih organizirala tekmovanja ZOTK, preden so se pred leti z njimi nekako razšli, zdaj pa imajo samostojno tekmovanje;
* strokovnjaki za naravoslovne vede bodo večinoma prišli z IJS, za področja, ki jih IJS ne pokriva, pa s fakultet (tukaj nam bo prav prišla povezava z IJS, ki ima zveze v akademski sferi);
* povprečni wikipedisti bomo pristojni skoraj izključno za tehnično (ne strokovno) plat zadeve - seveda bomo z veseljem sprejeli tudi pomoč wikipedistov-strokovnjakov, če jih bo sodelovanje zanimalo in bo kakšna tema z njihovega področja;
* tekmovali bodo srednješolski razredi pod vodstvom svojih mentorjev;
* teme si bodo izbirali sami;
* tekmovanja osnovnošolcev ne bo;
* demokratičnega odločanja, v smislu, da bi z glasovanjem določali pravila tekmovanja IJS, ne bo; predlogi pa so dobrodošli;
* pred časom sem napisal neke kriterije, in razen točk, ki sem jih potegnil skoraj iz zraka, še danes stojim za njimi;
* največji problem so bili in so še sponzorji. A tudi tu nismo čisto brez idej.
Vabljeni v sredo, 11. oktobra, na FMF (Jadranska 19, nasproti IJS, avtobus št. 1)! --romanm (pogovor) 00:40, 5 oktober 2006 (CEST)
thread_title:  2006/2007 

message: Je že kaj novega znano? Kdaj pa naj bi se tekmovanje izvedlo? --Tone 10:18, 21 oktober 2006 (CEST)
Odgovarjam z malce zamude, za kar se opravičujem. Tekmovanje, če ga želimo resno zastaviti, se mora začeti najkasneje sredi novembra. Na seminar je prišlo kakšnih 20 ljudi, med njimi Andrej, Primož, Aleš, Mojca in Janez. S sponzorji baje ne bo problem (ta del bo prevzel Aleš), če se odpovemo, da bomo podelili nagrade celemu razredu (30+ dijakov) in dovoljujemo le skupine z največ 20 dijaki. Pojavila se je tudi zamisel, da bi se omejili le na naravoslovje, vendar se mi to ne zdi smiselno. Aleš je po seminarju osvežil stran s kriteriji. Možno je, da bomo imeli kratke prispevke o poteku tekmovanja v Resnični resničnosti. V tem trenutku se nam še najbolj manjka wikipedistov, ki bi bili popravljeni pomagati pri pomoči tekmovalcem z nasveti, pri ocenjevanju tehnične popolnosti njihovih izdelkov ipd. Se kdo, prosim, javi? --romanm (pogovor) 07:00, 25 oktober 2006 (CEST)
replies: text: Sam sem že v gimnaziji sodeloval v komisiji, ki je ocenjevala seminarske (dva prof. in predstavnik dijakov). Bi bil pa pripravljen sodelovati predvsem pri humanističnih in družboslovnih nalogah; pri drugih pa seveda predvsem z vidika Wiki sloga. LP, --Klemen Kocjančič (Pog. - Talk) 13:44, 25 oktober 2006 (CEST)
replies: text: : Prav, hvala. Ni mišljeno, da bi wikipedisti sodelovali kot strokovnjaki za neko področje, seveda pa od nas pričakujejo, da bomo skrbeli za tehnično plat zadeve (wiki slog, ustrezen postopek določanja prispevkov posamezne skupine ipd.). V sredo, 26. oktobra bo ob 17. uri, v oranžni sobi na IJS (če vratar ne ve, kje je oranžna soba, se vpraša za Marka Grobelnika iz oddelka E8) sestanek o letošnjem računalniškem tekmovanju IJS. Sam se ga zaradi službene odsotnosti tokrat žal ne bom mogel udeležiti, ampak Klemen in ostali soorganizatorji (torej: ne firbci, ampak tisti, ki bi resno radi pomagali pri organizaciji tekmovanja), vabljeni ste! Se javi še kdo? --romanm (pogovor) 00:07, 26 oktober 2006 (CEST)

text: Javljam se še formalno, na sestanek (sredo, 26. oktobra???) me ne bo; imam pomisleke le glede dejstva, da bom morda mentor srednješolcem!? --Andrejj 10:07, 26 oktober 2006 (CEST)
replies: text: : Pred dvema urama so mi sporočili, da sestanek danes odpade. TTYL! --romanm (pogovor) 17:13, 26 oktober 2006 (CEST)

text: Kot sem že napisal Romanu v e-pismu, se za pomoč javljam tudi sam. Če se bomo s sošolci odločili za sodelovanje, jasno, odpadem. No ja, ne verjamem ravno, da bodo preveč zagreti :) --matijap  (p) 21:59, 26 oktober 2006 (CEST)
thread_title:  Po seminarju 

message: A je kaj novega o tekmovanju? Že dolgo ni bilo nič slišati na to temo. --Tone 16:38, 10 december 2006 (CET)
replies: text: Letos ga najverjetneje ne bo. Situacija s sodelavci-wikipedisti je bila takšna:

text: * Klemen se je javil,

text: * Tcie je izrazil načelno zanimanje in bi morda sodeloval,

text: * Matija bi sodeloval, vendar je srednješolec,

text: Zagotovo bi lahko torej računal le na Klemna, kar je za resno tekmovanje premalo. Vem, morda bi moral bolj priganjati, da se prijavijo še ostali, ampak se mi ni preveč dalo. No, naslednje leto ga lahko organizira kdo, ki bo imel več volje. --romanm (pogovor) 17:05, 10 december 2006 (CET)
No ja, kakšni pa so pogoji za sodelovanje, oz. kako lahko sodelujem? Ali sem »prezelen«. lp, --Miha 18:26, 10 december 2006 (CET)

text: Glede na to, da si še osnovnošolec, se bojim, da si še premlad tako za organizatorja, kot za tekmovalca. Ampak naj te to ne potre! Preden nam bo tekmovanje uspelo zares organizirati, boš kot čil in izkušen upokojenec ravno lahko dobro poprijel za ocenjevanje. Pa kako svečo nam tedaj prilepi na uporabniško stran ... --romanm (pogovor) 22:02, 12 december 2006 (CET)
thread_title:  Tekmovanja letos ne bo